Nadalje, u novinama od 20. ožujka 2017. izašao je članak u kojem dobavljači navode da Vlada ništa ne radi po pitanju TD Agrokora, a kako se Vladi RH nitko od dobavljača službeno nije obratio, ja sam odlučila pozvati na sastanak dobavljače, opet u dogovoru sa predsjednikom Vlade RH.
25. ožujka 2017. u 09,51 sati četvrtu verziju zakona dostavila sam osobi, poznatom stručnjaku za ustavno pravo, sve radi ustavnog utemeljenja o čemu sam vodila računa, gdje su najznačnije odredbe bile kako se pokreće izvanredna Uprava.
Postoji mnoštvo primjera gdje Vlada RH angažira vanjske stručnjake zbog specifičnih znanja gdje se ti savjeti daju bez financijske naknade, obzirom da se u pravilu radi o problemima od opeg interesa. Jedan od takvih primjera gdje su angažirani vanjski stručni suradnici na izradi programa gospodarskog oporavka za vrijeme Vlade Jadranke Kosor, a drugi je porezna reforma ove Vlade.